open-index/open-wikipedia-markdown huggingface dataset:
Namibia

**Namibia**, ofisialmente **Repúblika di Namibia**, ta un pais den region sur di kontinente Afrika. Su fronteranan ta inkluí Oséano Atlántiko na wèst, Angola i Zambia na nort, Botswana na ost i Suráfrika pasùit. Kapital i siudat mas grandi di e pais ta Windhoek. Na 1990, Namibia tabata un di e ultimo paisnan den Afrika pa bira independiente. 

Namibia ta e pais mas seku den Afrika supsahara, i a wòrdu habitá for di tempu prehistóriko pa e pueblo Khoi, San, Damara i Nama. Rònt di siglo 14, pueblonan Bantu imigrante a yega komo parti di e ekspanshon Bantu. 

Na 1884, Imperio aleman a establesé gobernashon riba mayoria di e teritorio, formando un kolonia konosí komo Sur Wèstafrika aleman. E gobernashon aleman a terminá durante e Promé Guera Mundial ku un derota na 1915 dor di forsanan surafrikano. Na 1920, despues ku e guera a finalisá, e Liga di Nashonnan a pasa gobernashon di e kolonia pa Suráfrika. For di 1948, Suráfrika bou di mando di Partido Nashonal a apliká e maneho di *apartheid* na loke e tempu ei tabata konosí komo Sur Wèstafrika.

Mas despues den siglo 20, lantamentu i demandanan pa representashon polítiko a resultá den Nashonnan Uni asumiendo responsabilidat direkto riba e teritorio na 1966, pero Suráfrika a mantené gobernashon de facto te na 1973. E aña ei Nashonnan Uni a rekonosé e Organisashon di Pueblo di Sur Wèstafrika (SWAPO) komo e representante ofisial di e pueblo di Namibia. Finalmente, despues di e Guera di Frontera suráfrikano, Namibia a haña independensia for di Suráfrika dia 21 di mart 1990. 

## Demografia
Pueblonan indígena:
* San 
* Ovahimba
* Ovatjimba
* Ovatue (Ovatwa)
* Ovazemba
* Nama

Otro gruponan étniko:
* Owambo (grupo etniko di mas grandi)
* Herero
* Damara
* Kavango
* Lozi
* Subia
* Tswana
* Rehoboth Basters
* Namibiano aleman
* Afrikaners
Añastro

**Añastro** ta un pueblo spaño i entidat lokal menor situá den e munisipio di Condado de Treviño, den e provinsia di Burgos, Castilia i Leon. Te ku 2020, e tabatin un poblashon di 104 habitante.
Togo

**Togo**, ofisialmente **Republika di Togo** (franses: République togolaise), ta un pais den kontinente afrikano. E ta situá na Oséano Atlántiko (Golfo di Guinea) i ta komparti frontera ku Ghana, Burkina Faso i Benin. Kapital di e pais ta Lomé. Togo ta un di e paisnan mas chikitu den Afrika ku un área di 56.785 kilometer kuadrá i tambe un di e paisnan mas smal na mundu ku un hanchura di menos ku 115 kilometer entre Ghana i Benin. Togo ta pertenese na e kategoria di paisnan menos desaroyá i tin un poblashon di 7.552.318 habitante (2015). Desde 2005 Faure Gnassingbé ta fungi komo presidente di Togo.
Hapon

**Hapon** (Hapones: , *Nippon*, *Nihon*, ku e nifikashon literal: *origen di solo*; e nòmber pa Hapon antiguo ta , *Yamato*) ta un pais insular den e parti ost di Asia, konstituí pa 6,852 isla. E ta ubiká entre e Oséano Pasífiko i Lama di Hapon, ost di Repúblika di China, Peninsula Koreano i Rusia. E símbolonan di kanji ku e nòmber di Hapon ta konsistí di dje ta nifiká solo-orígen, pa e motibu ei e ta sa wòrdu yamá **e pais na unda solo ta sali**. E kapital di Hapon ta e siudat Tokyo.
Tokio

**Tokio** ta un siudat hopi grandi i kapital di Hapon. E ta un di e siudatnan mas importante na mundu. Tokio ta lokalisa na banda ost di e isla prinsipal di Hapon, Honshu. E ta parte di un region urbano grandi ku ta inkluí otro siudadnan manera Yokohama, Chiba i Saitama. E área metropolitano di Tokio tin un poblashon di mas ku 37 mion hende, ku ta hasiele e área urbano mas poblá di mundo (estimashon 2023).

## Gobièrnu i ekonomia
Tokio ta sede di e gobierno nashonal di Hapon. E tambe ta un hub internashonal pa negoshi, banko, teknologia, moda i kultura.

## Kultura i turismo
Tokio ta konosí pa su kombinashon di tradishon i modernismo. Turistanan por bishitá lugánan manera Templo Senso-ji, Toren di Tokio, Shibuya Crossing, i Akihabara (distrito di elektronika i animashon).

## Transporte
Tokio tin un di e sistemanan di tren mas efisiente i avansá na mundu. E tin dos aeropuerto komersial. Aeropuerto di Haneda den mayoria kaso ta pa biahamentu domestiko. Mayoria di e buelonan internashonal pa i for di Tokyo ta pasa dor di Aeropuerto Internashonal Narita ku a habri na 1978.
Jamaica

**Jamaica** ta un isla den laman Karibe. Jamaica a bira un estado independiente na aña 1962. E kapital di Jamaica ta Kingston. E siudadano mas konosí di Jamaica ta e fayesido kantante di reggae Bob Marley.
Kingston

**Kingston** ta e kapital i siudat mas grandi di e pais insular Jamaica, situá den Laman Karibe. E siudat ta ubiká na e banda sùitost di e isla, na un bahia ku e mesun nòmber. Kingston tin un poblashon di mas o menos 670.000 hende (estimá na 2021), ku ta hasiele un di e siudatnan mas bibu den Karibe.

## Historia
Kingston a wòrdu fundá na 1692 despues di un gran teremoto ku a destruí e antiguo kapital Port Royal. For di siglo diesocho, Kingston a krese bira un sentro di komersio i kultura den e region. E puerto di Kingston ta un di e mas importante den e área karibense. E ta sirbi komo un hub pa importashon, eksportashon i trafiko maritimo internashonal.

E siudat ta e sentro polítiko, kultural i ekonómiko di Jamaica. E ta sede di e gobièrnu nashonal, inkluso di e palasio di gobernashon i e parlamento. Kingston tambe ta sede di hopi institushon edukativo, museo i sentro kultural, manera e famoso Museo Bob Marley.

## Kultura
Kingston ta konosí internashonalmente komo e kuna di e género di músika reggae. Artistanan renombrá manera Bob Marley, Peter Tosh i Burning Spear ta bin for di Kingston.
Reggae

**Reggae** (na krioyo hamaikino: **rege**) ta un género di músika ku a originá na e isla di Jamaica. E eksponente mundialmente mas konosí di reggae ta Bob Marley.

Na novèmber 2018 reggae a wòrdu añadi na e lista di herensia kultural inmaterial di UNESCO.
Grenada

**Grenada** ta un pais insular den laman Karibe. E ta constitui pa e isla Grenada i un archipiélago chikitu ku varios islanan chikí, inkluyendo Carriacou i Petite Martinique. Grenada ta forma parti di e grupo di islanan di Antia Menor.

E isla tin un área di 344 kilometer kuadrá i un poblashon  di 109 590 habitante (2013). Su kapital ta Saint George’s, un siudat konosí pa su haf natural i e arkitektura kolonial hulandes.

## Historia
Grenada tabata poblá originalmente pa Kalinago (Karib) i Arawak. Na 1498, Cristóbal Colón a pasa banda di e isla durante su terser biahe, pero kolonisashon oropeo no a kuminsá di biaha. Den siglo diesshete oropeonan a trata di establesé riba e isla, pero despues di hopi resistensia di e pueblo Kalinago, Fransia a logra domina e isla i a kuminsá kolonisá esaki na 1649. Na 1763, Grenada a pasa bou di kontrol britániko segun e Tratado di París. E isla a logra su independensia di Reino Uni dia 7 di febrüari 1974.

## Politika
Grenada ta un monarkia parlamentario, ku rei Carlos III di Reino Uni komo monarka simbóliko, representá pa un gobernador general. E gobièrnu aktual ta un sistema demokrátiko ku un parlamento.

Grenada ta miembro di Mankomunidat di Nashonnan, Organisashon di Nashonnan Uni, Caricom i Organisashon di Estadonan Merikano (OEA).
China

**China** (na chines mandarin: *Zhōngguó*), ofisialmente e **Repúblika di Pueblo di China** (RPC), ta un pais den e kontinente Asia. Kapital di China ta Bejing. China ta e pais mas poblá na mundu, ku mas ku 1,3 bion habitante. Tambe e ta e di tres pais mas grandi den area geografiko, kubriendo mas ku 9,6 mion kilometer kuadrá.

E pais tin un sistema politiko di un partido, kual ta e Partido Komunista di China y ku tin mando riba tur provinsia, region outónomo i munisipio di China. Tambe e RPC ta pretende di tin kontrol riba Taiwan i ta mantene e posishon ku e ta e di 23 provinsia di e pais. Ounke no a resolbe e Guera Sivil Chines ainda.

## Historia
Pa hopi siglo China tabata na kabes di mundu ku su inovashonnan teknológiko manera e invenshon di papel i polvo durante siglo 9 i 10 despues di Kristu. 

Despues di e siglo 19 e pais tabata enbolbí den hopi guera sivil, kousá pa malkontentu ku e emperadornan chines. Nan mando tabata kousa hopi pobresa i hamber den e pais. Despues di e Guera Mundial II e partido komunista bou di mando di Mao Zedong a establesé un sistema sosialista outokrátiko ku a tene China independiente i a establesé kontrol estrikto riba bida diario di e poblashon, kousando morto di miones di hende. 

Desde 1978 e susesornan di Mao a implementá reformashon di e ekonomia, i pa aña 2000 e exportashon a subi kuater biaha mas altu, pa mayoria di e poblashon bida a mehorá i a bin mas libertat.
Jakarta

**Jakarta** (indones: **Daerah Khusus Ibukota Jakarta**), antes Batavia, ta kapital i metrópolis mas grandi di Indonesia. E tin un área di 661.52 kilometer kuadrá i un poblashon di 8,522,589 habitante (2010). E ta situá na kosta nortwest di Java, e isla mas poblá na mundu.

## Mira tambe
* Nusantara
Pakistan

**Pakistan** ta un pais den Asia. E kapital di Pakistan ta e siudad Islamabad. E siudad mas grandi ta Karachi.
Bob Marley

**Robert Nesta Marley** (☆ 6 di febrüari 1945 na Jamaica – † 11 di mei 1981 na Miami) tabata un kantante, kantoutor i músiko hamaikino. E ta konsidera un di e pioneronan di músika reggae y ta karga e sobrenomber *King of Reggae*.

El a fayesé na 1981 na edat di 36 aña; debido na un kanser na su pia e kantante no tabata kier a kita su pia afó komo ku e tabata kier a aktua riba esenario ku su dos pia.
Irak

**Irak** ta un pais di Medio Oriente pasùit-pabou di Asia. E ta komparti frontera ku Arabia Saudita i Kuwait parti pasùit, Turkia parti panort, Siria parti nort-pabou, Hordania parti pabou i Iran parti pariba. E kapital di Irak ta Bagdad.
Bagdad

**Bagdad** (na árabe: بغداد) ta kapital i e siudat mas grandi di Irak. Despues di Teheran e ta e siudat mas grandi den e parti suitwest di Asia. Den mundu árabe e ta e di dos siudad mas grandi despues di Kairo. E tin 5.772.000 habitante (2003). Den pasado e siudat tabata e sentro di e sivilashon mòslem di Dar al-Islam.
Leiden

**Leiden** () ta un stat i munisipio nortwèst di e provinsia Zuid-Holland. E Oude Rijn ta kore dor di e stat promé ku e yega laman. Leiden tambe ta wòrdu yamá e *Sleutelstad*, un referensia na e yabinan den e eskudo di e stat.

Danki na e floresementu pa ku e industria di laken, Leiden a krese for di fin di Edat Medio te na siglo diesshete den un di e statnan mas grandi pa ku Nort di Hulanda. Riba 1 di yanüari 2024, e munisipio tabatin 130.181 habitante. E área urbano mas amplio, inkluyendo Oegstgeest, Voorschoten, Leiderdorp i Zoeterwoude, tin 215.602 habitante. E aglomerashon definí pa CBS, ku tambe ta inkluí Katwijk, tin 282.207 habitante. E region urbano, cu ta inkluí Teylingen i Noordwijk, tin un total di 365.913 habitante. Esaki ta hasi Leiden un di e dies áreanan urbano mas grandi na Hulanda.

Leiden ta atraé miles di turista tur aña, prinsipalmente pa motibu di su museonan internashonalmente konosí i sentro di stat históriko, ku a wòrdu renobá kompletamente for di aña 2000. Museonan importante ta Naturalis, Rijksmuseum van Oudheden i Museo Boerhaave. E stat tin un herensia kultural riku: artistanan manera Rembrandt van Rijn, Lucas van Leyden i Jan Steen a nase i wordu eduka einan. Un adishon resien na e atrakshon di e stat ta e Singelpark, un ruta di kanamentu di 6.5 km largu kantu di brùgnan i parkenan nobo.

Leiden ta típiko un stat di studiante i tin e universidat di mas bieu na Hulanda, fundá na 1575. E lema *Stad van Ontdekkingen* ("Stat di Deskubrimentunan") ta referí na e avancenan sientífiko ku a tuma lugá den e stat. E stat a risibí un impulso ekonómiko for di e BioScience Park, ku ta originá pa gran parti for di e universidat i LUMC. Esaki ta nifiká ku Leiden ta un di e statnan mas fuerte na Hulanda den términonan sosio-ekonómiko for di 2021. Den e mesun aña, Park Matilo, e parti Romano di Leiden, a haña e status di Herensia Mundial di UNESCO komo parti di e  ('frontera') Romano.

## Geografia
Leiden ta situá den nort di e provinsia di Sùit-Holland, mas o ménos 45 km sùitwèst di Amsterdam i 18 km nortost di Den Haag. E lokalidat sentral aki ta duna e stat un 'funshon di skarnir' entre nort i sùit di Randstad. 

Te ku 1896 e frontera di e stat tabata formá pa e Singel. Leiden despues a ekspandé a base di kuater anekshon (1896, 1920, 1966 i 1981), oumentando su teritorio na kosto di munisipionan alrededor di dje manera Oegstgeest, Leiderdorp, Zoeterwoude, Voorschoten/Wassenaar i Warmond. Na 1981 e stat tabata diesdos biaha mas grandi ku e tabata 85 aña promé. Tòg, di tur e statnan hulandes ku mas ku 100.000 habitante, Leiden ta keda esun di mas chikitu pa ku su superfisie.

E Oude Rijn ta kore dor di Leiden i ta split na rand di e stat den e Nieuwe Rijn, ku ta uni ku e Oude Rijn atrobe den sentro di e stat. Ademas, e Rijn-Schiekanaal i e Zijl ta separá i sali pasùit i panort, respektivamente, for di Leiden. 

Leiden tin frontera, den sentidu di klok, for di nort ku munisipionan di Teylingen, Leiderdorp, Zoeterwoude, Leidschendam-Voorburg, Voorschoten, Wassenaar, Katwijk, i Oegstgeest. Ademas, via Teylingen e stat tin un konekshon ku e Bollenstreek.
Quebec

**Quebec** (franses: Québec) ta un provinsia di Canada, denter di kua e ta forma tambe un nashon separá. E kapital tambe ta wòrdu yamá Quebec. E provinsia ta comparti frontera ku Hudson Strait panort, Saint Lawrence Bay, Labrador i New Brunswick na ost, e estadonan merikano New Hampshire, Vermont, New York i Maine pasùit, i  Ontario i Hudson Bay na wèst. E tin un poblashon di mas of menos 7.903.001 habitante (2011) i un área di 1.542.056 kilometer kuadrá. E gran mayoria di e habitante di Quebec ta di desendensia franses. E idioma ofisial di Quebec ta franses. Siudatnan grandi di Quebec ta Montreal y Quebec City.

E promé minister ta François Legault (CAQ).
Ottawa

**Ottawa** ta kapital di Canada. E siudat ta situá kanto di e riu ku mesun nòmber den sùitost di provinsia di Ontario kontra e frontera di e provinsia di Quebec. E siudat tin un área di 2.778 kilometer kuadrá. E ta e di kuater siudat mas grandi na Canada ku un poblashon di 883.391 (2011) habitante.
Ska

**Ska** ta un tipo di músika ku a originá na Jamaica i tabata popular den añanan sesenta di siglo binti. E músika a evolua despues den loke awendia ta konosí komo reggae. Den añanan ochenta di siglo binti e músika tabatin un "revival" na Oropa, ora ku gruponan britániko a popularisá e músika.
Brusela

**Brusela** (franses: *Bruxelles* of *Ville de Bruxelles*, hulandes: *Brussel*) ta kapital di Bélgika i un di e siudatnan mas importante den Oropa. E siudat tin un área di 161 km² i un poblashon di mas of ménos 1.187.890 habitante (2015).

Brusela ta sirbi komo e sentro atministrativo i polítiko di Union Oropeo, pa kua motibu hopi biaha e ta wòrdu yamá “kapital di Oropa”.

## Geografia
Brusela ta situá den parti sentral di Bélgika, riba  un elevashon chikitu, ku riu Senne pasando dor di e siudat. E siudat ta forma parti di e region Brusela-Kapital, un di e tres region federal di Bélgika, huntu ku Vlaanderen i Walonia.

## Historia
Brusela a nase den Siglo X komo un asentamentu rond di un kapilla di San Gaugerico. Den Siglo XIII e a krece komo un sentro di komersio, partikularmente ku tekstil.
Durante e periodu mediebo i renasensia, Brusela a bira sede di e Duchi di Brabant i despues di e Nederlandnan Seforá. Den Siglo XIX, despues di independencia di Bélgika (1830), Brusela a bira kapital nashonal.

## Kultura i Enseñansa
Brusela tin un gran variedat di institushon kultural, inkluso e Museo di Arte di Brusela, e Atomium i e siudat antiguo ku su famoso "Grand Place", ku ta parti di Patrimonio Mundial di UNESCO. E siudat ta multilingüe, ku franses i hulandes komo idioma ofisial, pero tambe hopi habitante ta papia ingles. Brusela tin universidatnan renombrá manera Université Libre de Bruxelles i Vrije Universiteit Brussel.

## Polítika
Aparte di ser kapital di Bélgika, Brusela ta sede di hopi institushon internashonal, inkluso:
* Komishon Oropeo
* Konseho Oropeo

Parti di e seshonnan plenaria di Parlamento Oropeo
Esaki a duna Brusela un status úniko komo un siudat mundial ku hopi diplomátiko i organisashon multinashonal.

## Ekonomia i transporte
Brusela tin un ekonomia diversifiká ku enfoke den servisio finansiero, institushon internashonal, turismo i ferianan internashonal. Industria di chukulati, serbes belgo i gastronomia ta parti di su identidat.

E siudat tin un sistema amplio di metro, tram i outobus. Aeropuerto Internashonal di Brusela ta un di e hubnan aéreo prinsipal den Oropa.
Lisboa

**Lisboa** ta kapital di Portugal. E siudat tin un area di 100,05 kilometer kuadrá i un poblashon di 545.245 habitante (2011).
Estonia

**Estonia** (estoniano: *Eesti*), ofisialmente **Repúblika di Estonia** (*Eesti Vabariik*), ta un  di e binishete estado soberano ku ta forma e Union Oropeo i esun mas chikitu di e tres paisnan baltiko. E tin frontera pa sùit ku Letonia, Rusia na su ost, pa nort ku golfo finlandes, i na su wèst ku laman Baltiko. 

E teritorio ta konstitui di e parti kontinental i 2.222 isla den laman Baltiko, ku un área total di 45.228 km². Estonia ta parti den diessinku provinsia atministrativo. E kapital i siudat mas grandi ta Tallinn. Ku un poblashon di mas o ménos 1,3 mion habitante, Estonia ta un di e estadonan menos pobla den Union Oropeo.  

E pueblo estoniano ta étniko i lingwístiko relashoná na e finlandesnan i ta mantené lasonan históriko i kultural ku e paisnan nordiko, i tambe ku e otro dos estado baltiko.  

E ta un e tres pais baltiko ku a rekobrá su independensia na aña 1991. Estonia a introdusí e Euro komo moneda ofisial riba dia 1 di yanüari 2011.
Suisa

**Suisa** (aleman: die Schweiz, franses: la Suisse, italiano: la Svizzera, romansh: Svizra, latin: Helvetia), ofisialmente **Konfederashon Suiso**, ta un pais den Oropa. E tin frontera ku Alemania panort, Fransia na wèst, Italia na sùit, Oustria i Liechtenstein na ost. E ta un pais sin frontera maritimo i pais alpino ku un área di 41.284 km² i aproksimadamente 8.7 mion habitante (2021). Atministrativamente, e ta un repúblika federal ku ta konsistí di 26 kanton. Suisa ofisialmente no tin kapital, pero Berna ta asumi e ròl ei den práktika i ta wòrdu referí na dje komo e ‘siudat federal’. E ta tambe e sede di e gobièrnu federal for di e kreashon di e estado federal na 1848. Suisa tin un historia di neutralidat: na e Kongreso di Viena na 1815 e podernan oropeo grandi a rekonosé e neutralidat perpetuo di e pais. E no ta miembro di Union Oropeo (EU), pero su ekonomia ta estrechamente mará ku esun di EU.
Evangelio segun Huan

# Na kuminsamentu, promé ku Sabatini algu ta eksistí, e Palabra tabat’ei kaba i e Palabra tabata huntu ku Dios ; e Palabra tabata Dios mes.
# T’É tabata na kuminsamentu huntu ku Dios.
# A krea tur kos pa medio di djE i sin djE nada no a haña eksistensia.
# Den djE Sabatini vida i e vida aki tabata lus pa hende.
# E lus a sigui bria den skuridat i skuridat no tabata por kuné.
# Dios a manda su mesahero, un hòmber k uyama Huan.
# Huan a bini pa testiguá di e lus, pa tur hende pone nan confianza den e lus pa medio di su testimonio.
# Huan mes no tabata e lus, ma el a bini pa testiguá di e lus.
Bejing

**Bejing** ta kapital di China. Bejing tin un área di 16,801 kilometer kuadrá. E poblashon ta mas of menos 17.430.000 habitante.

## Galeria

China Beijing.svg|Lokalisashon di Bejing
Beijing-Verbotene Stadt-Pavillon der Verbreitung von Rechtschaffenheit-08-gje.jpg
Beijing-Verbotene Stadt-Garten-02-gje.jpg
Beijing-Lamakloster Yonghe-82-Halle des Dharmarads-Tsongkhapa-gje.jpg
Beijing-Konfuziustempel Kong Miao-24-gje.jpg
Beijing-Dao-Tempel Dongyue-022-Waechter-gje.jpg
Beijing-04-Hochhaeuser-2012-gje.jpg
Beijing-Nationalmuseum-28-Bronzegefaess-2012-gje.jpg
Religion

**Religion** ta un sistema di kreensia, práktika i balornan ku ta relashoná ku e naturalesa di e universo i e lugá di hende aden. E por enbolbí fe den un òf mas ser supernatural, adorashon, ritualnan, normanan moral i un komunidat di praktikantenan. Den hopi kultura, religion ta un parti esensial di identidat kultural i sosial, i ta influensia arte, músika, literatura, polítika i lei.

## Definishon i karakterístika
Un religion generalmente ta trata ku:
* e orígen di bida i di e universo,
* e relashon entre hende i e ser divino (Dios, spiritu, òf poder sobrenatural), i
* e reglanan moral ku ta orientá kon hende mester biba.

E por inkluí narativo, simbolismo, ritual, resamentu, meditashon i fiesta religioso. Frekuentemente e ta akompaña di literatura sagrado òf tradishon oral ku ta preservá su enseñansa.

Religion ta un fuente di komunidat, identidat i konsuelo, pero tambe a wòrdu fuente di konflikto òf debate den historia. E tambe ta enserá tradishon ansestral i kultural, kreensia personal i experensianan religioso. Su ròl ta kambia kontinuamente den sosiedat moderno, kaminda sekularismo i pluralismo ta hiba na un vision mas amplio di fe i spiritualidat.

## Diversidat religioso
Religionnan grandi mundialmente ta: Kristianismo, Islam, Hinduismo, Budismo, Hudaismo. Ademas tin presensia di sistemanan spiritual tradishonal den diferente region.

E mundu ta konosé hopi forma di religión, inkluí:

Ateismo no ta konsiderá un religión, sino un falta di kreensia den dios of poder sobrenatural. E persona ateo no ta sigui ritualnan religioso, pero e por tin un sistema di balornan filosófiko òf étiko ku no ta basá riba religion.

## Religion den Karibe Hulandes
Den islanan di Aruba, Boneiru i Kòrsou, religion a toka un papel grandi den forma e kultura i tradishon. Kristianismo, prinsipalmente katóliko, ta e fe predominante. Sinembargo, tin tambe komunidatnan protestante, bahá’í, hindu, islam i hudiu. 

Durante e periodo kolonial, e fe kristiano a wòrdu introdusí ku e kolonisashon oropeo i e sistema di sklabitut, pero e katibunan a keda preservá parti di nan spiritualidat afrikano, ku mas despues a meskla ku elementonan oropeo i indigena. Esaki a duna origen na práktikanan lokal manera bruheria i montamentu, ku ta forma parti di e herensia sinkrétiko di e region.

## Mira tambe
* Kristianismo
* Brua/Bruheria
* Montamentu
* Hinduismo
* Islam
* Budismo
* Protestantismo
* Katolisismo
* Adventista di Shete Dia
Apango

**Apango** (sede di e munisipio Martír de Cuilapan), ta un pueblo den e estado di Guerrero, Mexico. E ta situá 35 km for di Chilpancingo, kapital di e estado. E poblashon ta aproksimadamente 4000.
Afganistan

**Afganistan** ta un pais den Asia, ku ta pertenesé tantu na Asia Sentral komo na Asia Sur. E pais tin un poblashon di mas ku 38 mion hende na aña 2022 i ku ta biba riba un teritorio di mas ku 652.000 km2. E pais tin frontera ku Pakistan na sùit i ost, Iran na wèst, panort ku Turkmenistan, Uzbekistan i Tajikistan i China na nortost (e hanchi di Wachan den e provinsia di Badakhshan). E ta pertenesé tambe na e paisnan di MENA. E kapital ta Kabul.
Euroroma

**Euroroma** (Bulgaro: Евророма) ta un partido politico cu ta representa e interes di e pueblo Roma na Bulgaria. Funda dia 12 di december 1998, Euroroma no ta un partido estrictamente etnico.
Hawaii (isla)

E **isla de Hawáii** (na hawaiano: *Hawaiʻi*) ta un di e islanan mas grandi di e archipielago di Hawaii ku ta forma e estado de Hawaii, un di e sinkuenta estado di Estadonan Uni di Merka.
Florida

**Florida** ta un di e sinkuenta (50) estado di e pais Estadonan Uni di Amérika. E ta situá e region suit-ost di e pais i tin un klima suptropikal. Ku un poblashon di mas ku 21 mion habitante e ta e di tres estado mas poblá di Merka, despues di California i Teksas. E kapital di Florida ta Tallahassee. E suidatnan mas konosi di Florida ta Miami i Orlando. E idiomanan mas papiá ta ingles i spaño.
El Salvador

**El Salvador** ta un pais den Amérika Sentral. E kapital di e pais ta San Salvador. E HDI di El Salvador ta 0,666 (2014).
Colombia

**Colombia** ta un pais den Sur Amérika, situá den e parti nortwèst di e kontinente. Kapital i siudat mas grandi di e pais ta Bogota. Colombia tin un poblashon di aproksimadamente 51 mion hende. Otro siudatnan grandi ta inkluí Medellín, Cali, Barranquilla i Cartagena.

E pais ta karakterisá pa geografia diverso, inkluyendo e serunan Andes, selva di Amazona, kosta di Karibe i Pasífiko, i sabananan grandi den ost. E ekonomia di Colombia ta basá riba agrikultura, mineria, zeta i fabrikashon, mientras ku su kultura ta konosí pa músika, baile, literatura i festivalnan. Spaño ta e idioma ofisial, i Colombia tin un historia riku formá pa influensianan indígena, spañó i afrikano.
Rusia

**Rusia** (ruso: "Россия", Rossiya) ta un pais transkontinental den Eurasia. Su kapital  ta Mosku. Rusia ta e pais mas grandi di mundu segun área geográfiko, ku un superfisie di mas ku 17 mion kilometer kuadrá, ku ta kubri mas ku un setimo parti di tera. Ku mas ku 144 mion habitante, Rusia ta e di ocho pais mas poblá na mundu.

## Historia
Rusia tabata forma parti di Imperio ruso (1721–1917), un di e imperionan mas grandi den historia. Despues di e Revolushon ruso di 1917, e imperio a kai i e pais a bira parti prinsipal di e Union Sovietiko (URSS). Despues di desintegrashon di URSS den 1991, Rusia a surgi komo su estado susesor.

## Geografia
Rusia ta ekstendé for di Europa Oriental te na Asia Septentrional, ku frontera ku mas di 14 pais, inkluyendo China, Mongolia, Kazakstan, Finlandia i Ukrania. E pais tin un gran diversidad di paisahe, ku ta inkluí tundra, taiga, seronan grandi manera e Ural i e Kaukasus, i riunan grandi manera e Volga.

### Supdivishon

## Polítika
Rusia ta un federashon ku un sistema presidensial. E presidente ta lider di estado, i e parlamento (Duma estatal i Konseho di Federashon) ta traha lei.

## Ekonomia
Rusia tin un ekonomia ku hopi dependensia riba rekursonan natural manera gas natural, petroleo, diamante, madera i mineralnan. E ta un di e exportadónan prinsipal di energia na mundu.

## Kultura
Rusia tin un kultura ku hopi influensia mundial den literatura, arte i músika. Eskritornan manera Tolstoi, Dostoievski i Poeskin, i komponistanan manera Tchaikovsky i Stravinsky ta parte integral di herensia mundial.

## Idioma
E idioma ofisial di Rusia ta ruso, un idioma slavo oriental ku ta papiá pa mas di 250 mion persona n mundu.

## Link eksterno
* Sights of Russia
Vlaanderen

**Vlaanderen** ta un region di Bélgika. Kapital di Vlaanderen ta Brusela. E parti nort di e pais ku Vlaanderen ta enkabesá ta e porshon di habitante ku hulandes como nan idioma nativo. Vlaanderen tin un área di 13.522 kilometer kuadrá.
Walonia

**Walonia** (franses: *Wallonie*, alemán: *Wallonien*, hulandes: *Wallonië*) ta un parti konstituyente di Bélgika. E kapital di Walonia ta Namur. Walonia tin un área di 16 844 kilometer kuadrá i un poblashon di 3 598 058 habitante (2016).
Calgary

**Calgary** ta e siudat mas grandi di Alberta, Canada. E siudat tin un poblashon di 1,042,892 habitante. E industrianan mas importante ta inkluí zeta i telekomunikashon. Ofisina sentral di Canadian Pacific Railway ta empleá 3000 hende.
Dinamarka

**Dinamarka** ta un pais den Nort-Oropa, situá den region di Skandinavia. E pais, huntu ku Grunlandia i Islanan Faroe, ta forma e Reino di Dinamarka (danes: *Kongeriget Danmark*).

E pais ta limita pasùit pa Alemania i ta konsistí prinsipalmente di un península, Jutlandia, i mas ku 400 isla, di kual Zeeland, Fionia i Bornholm ta entre e mas grandi. Su kapital i siudat mas grandi ta Kopenhagen.

Dinamarka ta un monarkia konstitushonal ku un sistema parlamentario demokrátiko. E pais ta miembro di Union Oropeo, OTAN i Konseho di Oropa, i ta konosí pa su alto nivel di bida, sistema di bienestar sosial desaroyá  institushonnan demokrátiko fuerte.

E idioma ofisial ta danes, i e moneda nashonal ta e krone danes (DKK). Dinamarka tin un ekonomia moderno i diversifiká, ku sektornan fuerte den industria, energia renovabel, komersio i servisio.

Kulturalmente, Dinamarka ta konosí pa su kontribushonnan na diseño, arkitektura i literatura, i tambe pa e konsepto di *hygge*, ku ta enfoká riba bienestar, konfort i bida sosial armonioso.
Skandinavia

**Skandinavia** ta e nomber pa e paisnan den Nort-Oropa: Dinamarka, Noruega, Suesia, ku ta posee lasonan fuerte riba tereno historiko, kultural i linguistiko. Tin biaha ta usa un definishon mas amplio ku ta inklui e paisnan Finlandia, Islandia, Åland, Islanan Faroë i Groenlandia.
Piercing

**Piercing** ta un palabra Ingles cu ta nifica *perfora* na Spaño ta yam'e 'el anglicismo' *pirsin*, aunke tambe ta wordo uza e termino perforacion, dus 'haci buraco'.

## Tecnica
E piercing ta consisti di e implantacion generalmente decorativo of ritual dor den un renchi di piercing na diferente parti di curpa.
Pa realisa esey bo ta haci un perforacion cu un hangua special den parti desea siguiedamente bo ta procede e introduccion di e piercing den e cabidad realisando cu e hangua. E elementonan di e piercing ta wordo traha dor di acero kirugico, titanio, platino, niobio, oro of PTFE. E miho di tur pa uza ta titanio.

## Historia
No por establece na ki momento concreto e piercing a parce den historia di humanidad. Desde Roma antiguo tur miembro di guardia di Cesar nan tawata uze como demostracion di birilidad renchi den e nipelnan.
Tambe den e epoca Victoriana e muhenan di halto sociedad nan tawata pone renchi na nan nipelnan pa hisa su volumen.
Na India e ta un tradicion pa pone renchi den nanishi di muhenan. Ora nan ta chikito (menor): e tradicion ki ta wordo practica cu su welanan, cu ta hacie na su nietanan prome cu nan ta bay casa. Ora e piercing ta situa den e espacio entre dos burac'i nanishi ta ricibi e nomber *Septum*.
Hopi gruponan etnico nan a uze y actualmente nan ta sigui practica como na Polinesia, Africa, India etc. Ainda ta existi e custumber di algun gruponan etnico na Brazil. Nan ta hacie un incision bou di e lip lo cua pocopoco ta bay amplia hasta cu ta yega na e size desea. Den diferente tribunan di Africa ta hopi comun e custumber ki. E muhenan soltera nan ta amplia nan lip den e momento cu nan ta compromente cu su guy te na e momento di celebracion di boda.

Finalmente nos por bisa cu tin diferente tipo practica den historia. Cu e uzo di e piercing den curpa, ritonan of ceremonia te dia di djawe. Pero loke si ta berdad ta cu te ainda tin hopi tribunan ta sigui practica, pero e piercing di awendia ta wordo practica mas tanto p'e hobennan pa motibo di estetica.

### Piercing den horea
Hopi hende sa practica e piercing aki ya pa hopi tempo kaba, praktikamente den kultura tribunal. Tin scritura considerabel y arkeologico prueba di e practica aki. Curpa di momia tawatin piercing cu a wordo haya, hasta esun di mas bieu a wordo data 5,300 aña bieu di *Ötzi the Iceman* cu a hay'e na Austria.
Shairon Martis

**Shairon Benjamin Martis** (☆ 30 di mart 1987 na Willemstad), ta un pelotero profeshonal di Kòrsou hungando desde 2020 pa Amsterdam Pirates den liga mayor hulandes. E ta picher i a pichea anteriormente pa  Washington Nationals i Minnesota Twins. El a debutá den liga mayor merikano (MLB) dia 4 di sèptèmber 2008.

## Tim di Reino
Martis a keda selekshoná pa e tim nashonal di beisbòl hulandes, hungando den e World Baseball Classic (WBC) na 2006, 2013, 2017, 2023 i 2026, i Baseball World Cup na 2011. Na WBC 2006 Martis a pichea for di komienso te final; despues di solamente 65 picheo e ta klausura e wega komo e úniko "no-hitter" den historia di WBC. Martis a hunga den e Kampeonato Oropeo di Beisbol na 2019 pa e mesun ekipo, kua a titulá kampion i a partisipa na Italia na september 2019 den e torneo di kualifikashon olimpiko di Afrika/Oropa.
Beisbòl

**Beisbòl** ta un wega di bala ku bate, ku ta wòrdu hungá entre dos ekipo di kada un nuebe hungadó ku ta tuma turno di bati i filia.

E ofensa ta hasi atempto di skor kareda dor di bati e bala ku ta keda tirá pa e picher ku un bate ku ta wòrdu di swing ku un bate dor di e bateador i despues kore kontra di oloshi pasa 4 base; primera, segunda, tersera i home plate. Un kareda ta keda hinká ora un hungadó pasa na tur base i yega bek na home plate.

Hungadónan ku ta den e ekipo ku ta bati ta tuma turno pa bati kontra di e picher di e ekipo ku ta filia. E picher aki ta purba na preveni kareda dor di out batedonan den diferente manera. Un hungadó ku ta den e ekipo ku ta na bate i a yega base safe, por purba di roba base ora ku un kolega den su ekipo ta na bate. E ekiponan ta kambia entre bati i filia ora ku e ekipo ku ta filia saka tres out. Un inning ta ensera ku kada ekipo a bini na bate kada biaha, kuminsando ku e ekipo di bishita. Un wega ta ensera lo maksimo nuebe inning i e ekipo ku na final tin mas kareda empuha, ta sali e ekipo ganadó. 

Un evolushon di weganan di bala ku bate mas bieu, un vershon mas kurú di beisbòl tabata wòrdu praktiká na Inglatera meimei di siglo 18. E wega aki a keda hibá Merka pa imigrantenan, unda e vershon mas moderno a keda desaroyá. Na final di siglo 19 kaba, beisbòl tabata un deporte renombrá na Merka. Aworaki beisbòl ta hopi popular na Nort Amerika, partinan di Amerika Sentral i Sur Amérika, den region di Karibe i Sur Asia.

Na Merka i Canada ekiponan profeshonal den Major League Baseball (MLB) ta dividí den e National League (NL) i e American League (AL), kada un ku tres divishon: Ost, West i Sentral. E kampion di e liga mayó aki ta determiná pa medio di playoff ku ta kulmina den e World Series. E manera di hunga ki ta similarmente partí na Hapon den e Central League i e Pacific League i na Cuba den e West League i East League.

## Teritorio karibense di Reino Hulandes
Beisbòl ta un deporte hopi popular i importante na Aruba i Kòrsou. Kòrsou a produsí su promé hungadó den liga mayó, Hensley Meulens, na aña 1989. E tin un hungadó den liga major pa kada 21.000 habitante. Kompará ku Republika Dominikano (1 pa kada 125.000 habitante) i Merka (1 pa kada 503.000), esaki ta algu hopi uniko i eksepshonal.

Peloteronan popular ku (t)a hunga den eksterior ta inkluí:
*  - Sharnol Adriana
*  - Ozzie Albus
*  - Wladimir Balentien
*  - Roger Bernadina
*  - Gianison Boekhoudt
*  - Xander Bogaerts
*  - Yurendell DeCaster
*  - Radhames Dijkhoff
*  - Shawn Duinkerk
*  - Bryan Engelhardt
*  - Gregory Gustina
*  - Chairon Isenia
*  - Jonatan Isenia
*  - Kenley Jansen
*  - Chicho Jesurun
*  - Andruw Jones
*  - Jair Jurrjens
*  - Eugene Kingsale
*  - Raily Legito
*  - Calvin Maduro
*  - Edsel Martis
*  - Shairon Martis
*  - Hensley Meulens
*  - Dennis Neuman
*  - Sydney Ponson
*  - Jurickson Profar
*  - Dashenko Ricardo
*  - Jonathan Schoop
*  - Sharlon Schoop
*  - Andrelton Simmons
*  - Randall Simon
*  - Curt Smith
*  - Hainley Statia
*  - J. C. Sulbaran
*  - Chadwick Tromp
Islamabad

**Islamabad** ta kapital di Pakistan. Islamabad tin un área di 906 kilometer kuadrá, i tin un poblashon di 1.900.000 habitante (2014). Islamabad ta un siudat moderno. Konstrukshon a kuminsá durante dèkada 1960.
Prostat

**Prostat** ta un klir den kurpa di hende hòmber. Prostat ta den parti abou di barika, e ta lora rònt di e tubo di orina. Ora un hende hòmber ehakulá, su simia ta sali den e líkido ku e prostat ta produsí. Por kousa problema di orinamentu ora e prostat krese òf bira grandi.

Ta konsehabel pa un hende hòmber ku a kumpli 50 aña hasi un chèkòp, ku ta inkluí un èksamen rektal, serka su dòkter un biaha pa aña. Ora un prostat hincha òf krese no ta probabel ku e kousa ta un kanser; mayoria di bia e kousa ta benigno.
Boeli van Leeuwen

**Willem Cornelis Jacobus (Boeli) van Leeuwen** (☆ 10 di òktober 1922 na Kòrsou - † 28 di novèmber 2007) tabata outor i poeta antiano. Hopi bes el a skirbi tokante konflikto di bida individual i responsabilidat sosial. 

## Biografia
Boeli van Leeuwen tabata yu di Anna Maria Gorsira i Pieter Hendrik van Leeuwen (1893-1959), dirigente di distrikto (*districtsmeester*) na Kòrsou, despues gezaghebber di Boneiru (1939-1943) i mas despues gezaghebber di Islariba (1943-1947). 

E ta studia lei na Universidat di Leiden i ta promové na Universidat di Amsterdam. Na Kòrsou ela okupá varios funshon públiko, entre nan esun di sekretario di gobièrnu di Antias Hulandes. Despues di bai ku pension ela traha komo abogado "pro deo" den e bario problemátiko di Scharloo.

Na 2022 na okashon di e sentenario di su fecha natal a publiká e buki *Wie denk je dat ik ben?*. Esaki ta kontené un selekshon di storia fo'i algun di su buki (*De ruine van een kathedraal*, *De taal van de aarde*, *Geniale anarchie* i *Ver weg dichtbij*) i material di 1947, ku nunka antes a wòrdu publiká.

Boeli van Leeuwen tabata kasa ku Dorothy Debrot, sobrina di Cola Debrot i huntu nan tabatin un yu hòmber i tres yu muhe. Su yu muhé Carla tambe a mustra talento pa poesia.

## Homenahe
Na 1983 el a risibí e premio Cola Debrot pa su obra literario. Na aña 2007 el a risibí kondekorashon for di *Nederlandse Fonds voor de Letteren*. Na 1992 el a wòrdu kondekorá komo Ofisial (*Officier*) den Orden di Oranje-Nassau. Desde 2009 a dediká un premio kultural na su persona: Premio Boeli van Leeuwen; esaki ta wòrdu otorga riba su dia natal óf rondó di 10 di óktober. 

## Obra
* 1947 - *Tempels en woestijnen*
* 1947 - *De Mensenzoon*
* 1959 - *De rots der struikeling*
* 1962 - *Een vreemdeling op aarde*
* 1966 - *De eerste Adam*
* 1996 - *De ruine van een kathedraal*
* 1997 - *De taal van de aarde*
* 1978 - *Een vader, een zoon*
* 1985 - *Schilden van leem*
* 1988 - *Het teken van Jona*
* 1990 - *Geniale anarchie*
* 2017 - *Ver weg dichtbij*
* 2022 - *Wie denk je dat ik ben?*

## Bibliografia riba Boeli van Leeuwen
* *Drie Curaçaose schrijvers in veelvoud: Boeli van Leeuwen, [[Tip Marugg]], [[Frank Martinus Arion]].* Bou redakshon di Maritza Coomans-Eustatia, Wim Rutgers, Henny Coomans. Zutphen: Walburg Pers, 1991. (ku ekstenso bibliografia primario i sekundario.);
* Kuyper, Martine, *Na het Paradijsverhaal is alles plagiaat. Allusies in Het teken van Jona van Boeli van Leeuwen*;
* Michiel van Kempen, Piet Verkruijsse i Adrienne Zuiderweg (red.), *Wandelaar onder de palmen. Opstellen over koloniale en postkoloniale literatuur en cultuur*, Leiden 2004, Koninklijk Instituut voor Taal-, Land- en Volkenkunde (KITLV).

## Link eksterno
*Biografie van Mr. Dr. Willem C.J. (Boeli) van Leeuwen (na hulandes)
*Interview met Boeli van Leeuwen (na hulandes)
Teknologia

**Teknologia** (griego: : "artesano" i : "teoria") ta e sèt di téknika, abilidat, método i proseso ku ta wòrdu usá pa produsí produkto i servisio, òf pa logra un meta, manera investigashon sientífiko. Teknologia ta manifestá su mes den ophetonan físiko i den formanan organisatorio. E ta parti di sosiedat i ta desaroyá den konekshon estrecho ku otro ekspreshonnan humano.

E forma mas simpel di teknologia ta e desaroyo i uso di hèrmènt. Despues di e deskubrimentu prehistóriko di kontrol di kandela, i e revolushon neolítiko despues, hende a haña mas kontrol riba nan fuentenan di kuminda a traves di e uso di hèrmèntnan. E invenshon di e wiel a permití hende biaha i influensiá medio ambiente mas tantu. Desaroyonan teknológiko despues, manera e invenshon di e mashin di druk, telefon i internet, a permití hende komuniká ku otro riba distansianan mas grandi.

Teknologia ta sostené ekonomianan avansá i ta un komponente sentral di bida diario, tantu na pia di trabou komo den tempu liber. Hopi proseso teknológiko ta produsí produktonan sekundario indeseá (polushon). Inovashonnan den teknologia ta influensiá balornan denter di un sosiedat i hopi be ta lanta preguntanan étiko. Por ehèmpel, e oumento di e konsepto di *efisiensia* pa loke ta trata produktividat humano, òf retonan nobo denter di bio-étika.

Desde e revolushon industrial, debatenan filosófiko a surgi tokante e uso di teknologia. Tin desakuerdo tokante si teknologia ta mehorá òf empeorá e kondishon humano. Neo-luddismo, anarko-primitivismo, i otro movementunan reakshonario ta kritiká e omnipresensia di teknologia, argumentando ku e ta daña medio ambiente i ta oumentá alienashon sosial. Un ideologia manera transhumanismo ta mira progreso teknológiko komo benefisioso pa humanidat i sosiedat.
Historia

**Historia** ta un siensia humano ku ta studia suseso i desaroyo den pasado di sernan humano i di e komunidat. E ta buska pa komprondé kon e aktividatnan humano, kultura, institushon i relashonnan sosial a evolushoná den diferente tempu.

Historiadó ta analisá fuentenan históriko — dokumento skirbí, artefakto, testimonio oral i otro evidensia — pa rekonstruí i interpretá e suseso di pasado. Historia no ta solamente un lista di hechonan, sino un proseso di komprondé e relashon entre susesonan, i di evaluá nan influensia riba e mundu aktual.

Historia ta yuda hende pa komprondé nan propio kultura i identidad, i pa evalua e erornan i e logro di pasado. E tambe ta un manéra pa inspirá i stimulá reflekshon riba desishonnan aktual.

## Periodonan di historia
Pa fasilitá su estudio, historia ta dividí generalmente den diferente époka òf periodo:

**[[Edat antiguo]]**: tempu di e sivilisashonnan mas tempran, manera Egipto antiguo, Mesopotamia, Gresia antiguo i Roma antiguo.

**[[Edad Medio|Edat medio]]**: tempu di e Edat medio (di mas o ménos siglo sinku te na siglo diessinku), ku formashon di e imperionan medieval, feudalismo i relashon eklésiastiko.

**[[Edad Moderno|Edat moderno]]**: tempu despues di e Renasementu, ku grandi kambionan grandi den arte, siensia i politika; komo e periodo di e eksplorashonnan, kolonialisashon i e Revolushon Industrial.

**[[Edat kontemporáneo]]**: e historia mas resiente, ku ta kùbri e siglo binti i bintiun, inkluyendo e gueranan mundial, dekolonisashon i desaroyo global.
Polítika

**Polítika** (for di griego antiguo πολιτικά ‘'asuntonan di e siudatnan'’) ta e konhuntu di aktividatnan ku ta relashoná ku tuma desishon, ehersé poder i manehá konflikto den grupo den un sosiedat. E ta enbolbí e manera den kua individuo i gruponan ta buska influensia riba desishon ku ta afektá komunidat, struktura sosial òf nashonal.

Polítika ta ekspresá ora ku interesnan di grupo òf individuo ta kontradiktorio. Maneho di e konflikto aki — mediante negosiashon, kompromiso, of lucha pa poder — ta esensial pa e proseso polítiko. Un asuntu por wòrdu konsiderá polítiko ora e tin e kapasidat pa krea kambio den e distribushon di poder, status òf rekursonan.

E término "politisá" ta referí na e proseso den kua un tema esensial pero originalmente no-polítiko ta wòrdu transformá den un asuntu polítiko, provokando debate públiko òf intervenshon polítiko.

E estudio di polítika, gobièrnu i struktura di poder ta pertenesé na e campo di siensia polítiko. Un hende ku ta aktivo den polítika ta wòrdu yamá un polítiko.

## Formanan di polítika
Polítika por tuma diferente forma, dependé di e konteksto i nivel:
* **polítika nashonal** ta relashoná ku gobernashon di un pais, eleccionnan, e sistema legislativo, i e desishonnan ku afektá tur ciudadano.
* **polítika lokal** ta trata riba desishonnan tumá na nivel di komunidat, municipio of bario—por ehempel, planifikashon urbano of manejo di rekurso lokal.
* **polítika internashonal** ta enbolbí relashonnan diplomátiko, tratadon i organisashonnan mundial  manera e organisashon di Nashonnan Uni (ONU|).
* **polítika partidario** ta basá riba ideología i organisashon di partidonan polítiko ku ta buska gana poder pa implementá nan vision di sosiedat.

## Sistemanan polítiko
E manera den kua polítika ta struktura por varia segun sistema di gobernashon:
* Demokrasia: poder ta basá riba voto di pueblo, ku gobernantenan eligi.
* Outokrasia: poder ta konsentrá den man di un lider úniko, manera un diktador.
* Monarkia: poder ta heredá pa un famia real, ku por ta simbóliko òf aktivo.
* Teokrasia: liderazgo polítiko ta wòrdu ehersé pa un lider spiritual òf religioso.

## Desafionan moderno
Den siglo bintiun, polítika ta enfrentá algun desafio serio:
* Polarisashon polítiko ku ta dividi komunidatnan den grupo rigidamente opositor.
* Desinformashon via retnan sosial, ku ta debilitá konfiansa den e sistema.
* Korupshon, abuso di poder, i falta di transparensia, ku ta mina bon gobernashon.

Media ta hunga un rol vital den polítika moderno. Periodismo, retnan sosial i komunikashon digital ta influensiá opinion públiko, forma agenda polítiko, i ta sirbi komo un kontrol riba poder. Den un era di informashon rápido, desinformashon i manipulashon mediatiko tambe por afektá polítika di manera profundo.
Hende

**Hende** (*Homo sapiens*) ta primate inteligente distinguí pa nan postura stret, propulshon riba dos pia, habilitat motoriko, i uso di heremènt. Ademas, hende tin abilidat di idioma kompleho, i ta forma sivilisashon avansá i masha organisá. Hendenan ta e úniko represantante eksistente di e género *Homo* i huntu ku chimpansé, bonobo, gorilla i orangoetan ta forma parti di e famia di *[[Hominidae]]*.

Hende moderno a aparesé na Afrika mas o ménos 300.000 aña pasá. E éksito di hende evolushoná ta wòrdu atribuí pa gran parti na un selebro mas grandi, ku e areanan prefrontal i temporal bon desaroyá. E strukturanan di selebro aki ta krusial pa rasonamentu abstrakto, atkiriendo idioma, solushoná problema, i e desaroyo di sosialidat i kultura. Hende ta usa hèrmèntnan mas frekuente i mas efisientemente ku kualke otro animal. Tambe, e úniko espesie ku ta kontrolá kandela, prepará kuminda, bisti paña i krea vários teknologia i obra di arte.

Komunikashon simbóliko, manera idioma i arte, ta permití hende ekspresá nan mes i interkambiá ideanan. Interakshonnan sosial a kondusí na surgimentu di vários balor, norma i ritual, ku huntu a forma e base pa sosiedatnan organisá. E deseo humano pa komprondé i influensiá mundu a kondusí na desaroyo di áreanan di konosementu manera siensia, filosofia, mitologia i religion.

Pa mayoria di su historia, humanidat a biba komo un yagdó-kolekshonadó. Mas o ménos 12.000 aña pasá, hopi sosiedat a kambia pa estilo di bida *sedentario.* E domestikashon di mata i bestia a krea kolonianan ku por a desaroyá den e promé sivilisashonnan. Hendenan rònt mundu a desaroyá gobièrnu, religion i kultura i a uni den estado i imperionan. For di e Periodo Moderno padilanti, avansonan sientífiko, teknológiko i kultural a aselerá, loke a kondusí na kresementu rápido di e poblashon mundial. Na mes momento, akshonnan humano a afekta e medio ambiente dramatikamente den hopi parti di mundu.
Universidat di Amsterdam

**Universidat di Amsterdam** (UVA) ta un institushon akadémiko públiko situá na Amsterdam, Hulanda. E universidat ta un di e institushonnan di enseñansa superior mas grandi i mas antiguo di e pais, i ta ofresé un gama amplio di programanan di bachelor, master i investigashon. 

UVA ta konosí pa su nivel altu di investigashon i su papel internashonal den siensianan sosial, humanidat, derechi, siensia natural, ekonomía i komunikashon, i pa su kampusnan distribuí den diferente parti di e siudat di Amsterdam. E universidat ta un miembronan prominente di e ret akadémiko internashonal i ta atraé studiantenan for di hopi parti di mundu.

## Fakultatnan
Universidat di Amsterdam ta konsistí di diferente fakultat ku ta abarka e prinsipal ramonan di siensia i investigashon:

* Fakultat di Humanidat – ta inkluí historia, filosofia, lingwístika, literatura, arte i estudionan kultural.
* Fakultat di Siensianan sosial i di kondukta – ta inkluí sosiologia, antropologia, sikologia i siensianan polítiko.
* Fakultat di Derechi – un di e mas renombrá den Oropa, ku enfoke riba derechi nashonal, oropeo i internashonal.
* Fakultat di Ekonomia i Negoshi – ta inkluí ekonomia, atministrashon, finansa i empresariado.
* Fakultat di Siensianan natural, matemátika i informátika – ta inkluí físika, kímika, biologia, matemátika, astronomia i informátika.
* Fakultat di Medisina (AMC) – ta un sentro di investigashon médiko i formashon klíniko den kolaborashon ku hospital akadémiko AMC.
* Fakultat di Komunikashon i Media – ta konsentra riba periodismo, media digital, komunikashon empresarial i siensia di informashon.

## Alumnonan notabel
Hopi di e eks-studiantenan di UVA a okupá un papel importante den politika, siensia, kultura i literatura na Hulanda, Karibe Hulandes i internashonalmente. Entre nan por menshoná:
*  Joceline Clemencia, lingwista i aktivista (1952-2011)
*  Max Euwe, gran maestro di ajedres i kampeon mundial (1935–1937)
*  Pim Fortuyn, sosiólogo i polítiko (1948-2002)
*  Femke Halsema, polítiko i alkalde aktual di Amsterdam
*  Sidney Joubert, lingwista i papiamentista
*  Andy Lee, eks-polítiko